CELEX: 32015R1757
Language: sl
Date: 2015-09-28 00:00:00
Title: Izvedbena uredba Komisije (EU) 2015/1757 z dne 28. septembra 2015 o odobritvi folpeta kot obstoječe aktivne snovi za uporabo v biocidnih proizvodih 6. vrste proizvodov (Besedilo velja za EGP)

2.10.2015   
            
            
               SL
            
            
               Uradni list Evropske unije
            
            
               L 257/12
            
         IZVEDBENA UREDBA KOMISIJE (EU) 2015/1757
   z dne 28. septembra 2015
   o odobritvi folpeta kot obstoječe aktivne snovi za uporabo v biocidnih proizvodih 6. vrste proizvodov
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1) in zlasti člena 90(2) Uredbe,
   ob upoštevanju naslednjega:
   
               (1)
            
            
               Italija je 13. julija 2009 prejela prošnjo v skladu s členom 11(1) Direktive 98/8/ES Evropskega parlamenta in Sveta (2) za vključitev aktivne snovi folpet v Prilogo I za uporabo v 6. vrsti proizvodov (sredstva za konzerviranje v vsebnikih), kot so opredeljena v Prilogi V k navedeni direktivi, ki ustreza 6. vrsti proizvodov, kot so opredeljeni v Prilogi V k Uredbi (EU) št. 528/2012.
            
         
               (2)
            
            
               Italija je junija 2011 v skladu s členom 11(2) Direktive 98/8/ES Komisiji predložila poročilo o oceni skupaj s svojimi priporočili.
            
         
               (3)
            
            
               Odbor za biocidne pripravke je ob upoštevanju sklepov pristojnega ocenjevalnega organa 17. junija 2014 oblikoval mnenje Evropske agencije za kemikalije.
            
         
               (4)
            
            
               Iz tega mnenja je razvidno, da je za biocidne proizvode, ki se uporabljajo za 6. vrsto proizvodov in vsebujejo folpet, mogoče pričakovati, da izpolnjujejo zahteve iz člena 5 Direktive 98/8/ES, če so izpolnjene določene specifikacije in pogoji glede njihove uporabe.
            
         
               (5)
            
            
               Zato je primerno odobriti folpet za uporabo v biocidnih proizvodih 6. vrste proizvodov, pod pogojem, da je to v skladu s posebnimi pogoji iz Priloge.
            
         
               (6)
            
            
               Ker folpet izpolnjuje pogoje, da se ga razvrsti kot povzročitelja preobčutljivosti kože kategorije 1 v skladu s Prilogo I k Uredbi (ES) št. 1272/2008 Evropskega parlamenta in Sveta (3), bi morali biti izdelki, ki so obdelani s folpetom ali ga vsebujejo, ustrezno označeni pri dajanju na trg.
            
         
               (7)
            
            
               Ukrepi iz te uredbe so v skladu z mnenjem Stalnega odbora za biocidne pripravke –
            
         SPREJELA NASLEDNJO UREDBO:
   Člen 1
   Folpet se odobri kot aktivna snov za uporabo v biocidnih proizvodih 6. vrste proizvodov, pri čemer se upoštevajo specifikacije in pogoji iz Priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. septembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 167, 27.6.2012, str. 1.
   
      (2)  Direktiva 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (UL L 123, 24.4.1998, str. 1).
   
      (3)  Uredba (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi, o spremembi in razveljavitvi direktiv 67/548/EGS in 1999/45/ES ter spremembi Uredbe (ES) št. 1907/2006 (UL L 353, 31.12.2008, str. 1).
   
      PRILOGA
      
                  Splošno ime
               
               
                  Poimenovanje po IUPAC
                  Identifikacijske številke
               
               
                  Minimalna stopnja čistosti aktivne snovi (1)
                  
               
               
                  Datum odobritve
               
               
                  Datum prenehanja veljavnosti odobritve
               
               
                  Vrsta izdelka
               
               
                  Posebni pogoji
               
            
                  Folpet
               
               
                  Poimenovanje po IUPAC:
                  N-(triklorometiltio)ftalimid
                  Št. ES: 205-088-6
                  Št. CAS: 133-07-3
               
               
                  940 g/kg
               
               
                  1. januar 2016
               
               
                  31. december 2025
               
               
                  6
               
               
                  Pri oceni proizvoda je treba posebno pozornost nameniti vidikom izpostavljenosti, tveganja in učinkovitosti, povezanim s katero koli uporabo, zajeto v vlogi za izdajo dovoljenja, ki pa ni bila obravnavana v oceni tveganja aktivne snovi na ravni Unije.
                  Dovoljenja za biocidne proizvode se izdajo pod naslednjimi pogoji:
                  
                              (1)
                           
                           
                              Za industrijske uporabnike se vzpostavijo postopki varnega ravnanja in primerni organizacijski ukrepi. Proizvodi se uporabljajo z ustrezno osebno zaščitno opremo, če izpostavljenosti ni mogoče zmanjšati na sprejemljivo raven z drugimi sredstvi.
                           
                        
                              (2)
                           
                           
                              Zaradi tveganj za tla je na oznakah in po potrebi na varnostnih listih, priloženih proizvodom, navedeno, da se sprejmejo ukrepi za zaščito tal med uporabo konzerviranih mešanic na prostem, da se preprečijo izgube in zmanjšajo emisije v okolje, razen če se lahko dokaže, da je tveganja mogoče zmanjšati na sprejemljivo raven z drugimi sredstvi.
                           
                        
                              (3)
                           
                           
                              Zaradi tveganj za tla proizvodi niso dovoljeni za konzerviranje mešanic, ki se uporabljajo na prostem z razprševanjem, razen če se lahko dokaže, da se tveganja lahko zmanjša na sprejemljivo raven.
                           
                        Tretirani izdelki se dajo na trg pod naslednjim pogojem:
                  Oseba, odgovorna za dajanje na trg tretiranega izdelka, ki je bil tretiran s folpetom ali vsebuje folpet, zagotovi, da so na nalepki tretiranega izdelka navedene informacije iz drugega pododstavka člena 58(3) Uredbe (EU) št. 528/2012.
               
            
         (1)  Čistost, navedena v tem stolpcu, je bila minimalna stopnja čistosti aktivne snovi, uporabljene za oceno v skladu s členom 11 Direktive 98/8/ES. Čistost aktivne snovi v proizvodu, danem na trg, je lahko enaka ali drugačna, če je dokazano tehnično enakovredna aktivni snovi iz ocene.